Luiza Gega

Luiza Gega (g. 1988 m. lapkričio 5 d.) – Albanijos lengvaatletė, kuri specializuojasi vidutinių nuotolių ir kliūtinio bėgimo rungtyse. Olimpietė, Albanijos vėliavnešė 2016 m. vasaros olimpinių žaidynių atidarymo ceremonijoje.

Biografija 
2011 m. Pasaulio lengvosios atletikos čempionate atstovavo Albaniją 800 m bėgime, kuriame užėmė 28 vietą. 2013 m. Viduržemio jūros žaidynių sidabro medalio prizininkė 1500 m bėgimo rungtyje ir bronzos medalininkė vasaros Universiadoje. 2014 m. pasaulio uždarų patalpų lengvosios atletikos čempionate užėmė 6 vietą moterų 1500 m bėgime. Nuo 2016 m. pradėjo aktyviai dalyvauti kliūtinio bėgimo rungtyse. Tais pačiais metais laimėjo sidabrą Europos lengvosios atletikos čempionate 3000 m kliūtinio bėgimo rungtyje. Albanijos vėliavnešė 2016 m. vasaros olimpinių žaidynių atidarymo ceremonijoje. 2018 m. Viduržemio jūros žaidynių čempionė ir Europos čempionato 4 vietos laimėtoja.

Nuorodos 
 Luiza Gega IAAF svetainėje

Lengvaatlečiai
Albanijos olimpiečiai